CELEX: 62015FN0117
Language: sk
Date: 2015-08-18 00:00:00
Title: Vec F-117/15: Žaloba podaná 18. augusta 2015 – ZZ/F4E

5.10.2015   
            
            
               SK
            
            
               Úradný vestník Európskej únie
            
            
               C 328/37
            
         Žaloba podaná 18. augusta 2015 – ZZ/F4E
   (Vec F-117/15)
   (2015/C 328/36)
   Jazyk konania: španielčina
   
      Účastníci konania
   
   
      Žalobca: ZZ (v zastúpení: A. Asmaryan Degtyareva, advokátka)
   
      Žalovaný: Európsky spoločný podnik pre ITER a rozvoj energie z jadrovej syntézy (F4E)
   
      Predmet a opis sporu
   
   Zrušenie rozhodnutia Európskeho spoločného podniku pre ITER a rozvoj energie z jadrovej syntézy o nezapísaní žalobcu na zoznam úspešných uchádzačov vo výberovom konaní F4E/CA/STIFGIV/2015/001 a zrušenie rozhodnutí o vymenovaní vybraných uchádzačov na voľné pracovné miesta
   
      Návrhy žalobcu
   
   
               —
            
            
               zrušiť výberové konanie č. F4E/CA/STIFGIV/2015/001 na miesta referentov v oblasti kontroly nákladov „cost control support officer“ v Európskom spoločnom podniku pre ITER a rozvoj energie z jadrovej syntézy,
            
         
               —
            
            
               vyhlásiť za neplatný zoznam úspešných uchádzačov zostavený žalovaným v nadväznosti na výberové konanie,
            
         
               —
            
            
               vyhlásiť za neplatné menovanie uchádzačov vybraných na voľné pracovné miesta a nástup na pracovné miesto uchádzačov navrhnutých výberovou komisiou a schválených riaditeľom Fusion for Energy,
            
         
               —
            
            
               určiť, že je nevyhnutné vyhlásiť nové výberové konanie na výber uchádzačov na voľné pracovné miesta referentov v oblasti kontroly nákladov,
            
         
               —
            
            
               určiť, že nové výberové konanie na referentov v oblasti kontroly nákladov má zahŕňať písomnú skúšku a má byť na účely výberu nových uchádzačov zorganizované bezodkladne,
            
         
               —
            
            
               vyhlásiť oprávnenie žalovaného neuskutočniť v rámci výberového konania písomnú skúšku, ako je stanovená v príručke pre žiadateľov (Guide for Applicants) vzhľadom k posudzovanej situácii za protiprávne a neplatné,
            
         
               —
            
            
               prijať akékoľvek opatrenie, ktoré bude súd považovať za vhodné na účely opakovania výberového konania v súlade s pravidlami stanovenými v oznámení o výberovom konaní zverejnenom 5. februára 2015 a pravidlami stanovenými v príručke pre žiadateľov obsiahnutej v tomto oznámení, pričom organizovanie písomnej a ústnej skúšky je povinné,
            
         
               —
            
            
               zaviazať žalovaného na náhradu trov konania Fusion for Energy.